السلام عليكم ورحمة الله وبركاته. الحمد لله حمدا كثيرا طيبا مباركا فيه كما يحب ربنا ويرضى ملء السماوات وملء الارض وملء ما بينهما وملء ما شاء بعد. اللهم صل على عبدك ونبيك وحبيبك ووليك
محمد صلى الله عليه وسلم في الاولين والاخرين والملأ الاعلى الى يوم الدين ثم اما بعد. ازيكم يا جماعة؟ عاملين ايه؟ اخباركم ايه؟ اخباركم في اعزم كم شهر في السنة كلها ايه؟ بنتقدم من ربنا يا جماعة؟ بنتقدم حد تاب. واحدة قررت انها تغير كل حياتها. واحد قرر ان هو يعيش لدينه ويغير طموحه ويغير افكاره
اتغير ولا لأ يا جماعة؟ عايزين نعرف احنا فين عايزين نعرف بنقرب ولا لأ لازم كل يوم نقرب من ربنا خطوة جديدة لازم كل يوم نفتح مع ربنا صفحة جديدة احنا اتفقنا
من اول السلسلة ان كل يوم ان شاء الله هنجدد التوبة مع الله. وهنجدد كل التزامنا من اول وجديد مع ربنا. سبحانه وتعالى. كان احد الاخوة بيقول لي كان بيصلي جنب واحد صاحبه. فالاتنين وهم يصلوا لما نزلوا يسجدوا بيقول انا قام واقع من جيبي مصحف. وهو وقع من جيبه علبة سجاير. بيقول لي
انا ساعتها حسيت ان انا فرحان. اللهم لك الحمد على نعمة الهداية يا رب. ان مش انا اللي وقع من جيبي دي. انا عايز اقول ايه. انا عايز اكلمكم الليلة عن ايه؟ عايز اكلمكم الليلة عن لحزة من
اخطر اللحظات اللي هتمر بنا في حياتنا. لحظة وزن الاعمال. لما هتتوزن. انت هتتوزني. انا ايه؟ انا هتوزن هتتوزني. انت هتتوزن. انتم عارفين يعني ايه وصلوا يا جماعة. عارفين اللحزة اللي هتعرفوا حقيقة وزنكم عند ربنا ايه؟ حقيقة قيمتكم عند ربنا ايه؟ اللحزة اللي كلنا هنعرف كل واحد هيعرف هو فعلا
كان عند ربنا ايه؟ هو فعلا كان يساوي ايه؟ هو فعلا كان قيمته ايه؟ لحظة الوزن بس ربنا بيقول والوزن يومئذ الحق في الدنيا كانت المقادير على حسب المركز والشهادة وابن مين وفلوسه ايه وعربيته ماركة ايه في الاخرة ما فيش الكلام ده. الحق بالعمل يا جماعة. بالعمل. انا عايز اكلمكم عن اللحزة الخطيرة في احد
الاثار ان كافة الميزان قد ما بين السماء والارض. طب ليه؟ لما تفكري ليه؟ لان كل عمل انت عملتها يتحط فيها. كل حاجة انا يا شباب عايز اسألكم مرة وحد منكم بكى لما افتكر اول ليلة في القبر. مرة حد مننا بكى لما افتكر هيتوزن اعماله ازاي؟ على مر بكيت لما افتكرت اكبر زنب عملتيه في حياتك
مرة بكيت لما افتكرت اليوم اللي اعمالك هتجسد فيه. وهتتحط الحسنات هنا والسيئات هنا. يا فرحة وبهجة قلوبنا لما حسنة تتحط في الحسنات ويا لهفة وحسرة قلوبنا لما السيئات تتحط في كافة السيئات. كل حاجة بتتجسد يا جماعة. اللي كل ربا الفلوس اللي كلها. وكل لقمة كلها وكل
الحرام دخل جيبه هيتجاب ويتجسد ويتحط في كفة السيئات. اللي اشترى عربية او بنى عمارة من من مال حرام هتيجي متجسدة. وتتحط في كافة السيئات. اللي كفى الاسرة فقيرة عرقوا كل نقطة عرق وهو رايح يودي لها الاكل. وكل مليم وكل مشوار وكل لتر بنزين اتصرف وهو راكب عربيته. ورايح هناك في ميزان الحسنات بتاعه
ويتحط. اللي دعت واحدة الى الله والتزمت على ايدها. انت واللي دعيته واعماله وجهده وعمل حياته كله يتجسد ويتحط في كفة الحسنات كل علبة مكياج تتحط في كافة السيئات. كل علبة سجاير بكل نفس نفس تتحط في كفة السيئات. كل واحدة اغتبتيها على قد وزنها
هتتحط ازاي؟ لانك اكلت لحمها ميتة. كل هدية جبتها لامك وابوك ورحمك يتحط في كفة الحسنات وتتجسد. كل درس حضرته كل نقطة عرق عرقتها لو كل خطوة مشيتها له. وكل فلوسك جبت بها تاكسي او مواصلة وانت رايح له. وكل دقيقة مرت عليك. وكل كلمة سمعتها تتجسد وتتحط في كفة الحسنات
يا جماعة وزن الاعمال مش موضوع بسيط. عشان كده ليه الكفة ما بين السما والارض؟ لان فيه ناس سيئاتها تملى ما بين السما والارض وفي ناس حسناتها هتملى ما بين السما والارض. يا في ناس زكرها لله املا ما بين السما والارض. فيه ناس قيام الليل عندها يبقى ما بين السما والارض. فيه ناس جودة في الدعوة
ما بين السما والارض يا شباب. يا شباب انا عايز اكلمكم الليلة عن مواقف هتحصل على الميزان. انا عايز انا عايز في السلسلة دي نعيش. ايه حوض النبي ده؟ عليه الصلاة والسلام. لنا
معه. ايه الميزان ده! ما احنا بنقف مع كل مرة مع حاجة. عشان نعرف ان الموضوع ما هوش عملين يتوزنوا. سلام عليكم. لا الموضوع كبير. تخيل كده وانت واقف الميزان الوقتي وجت اول اعمال لك اول ما بلغت اعمال سنة الفين وواحد. ده انا كنت في تاني سانوي مسلا. تاني سانوي! ده السنة اللي بدأ الواحد يعصي فيها. وبدأ يزيد فيها
وبدأ ينحرف فيها تتحط السيئات. يا نهار ابيض! بعد كده سيئات الفين واتنين. تالتة سانوي. الحمد لله كان الواحد ملهي في المزاكرة بس ما كنتش بتصلي تعال اتنين وتلاتة السنة اللي دخلت الجامعة فيها ده انا عملت فيها مصايب. الفين واربعة السنة اللي كنت سقطت فيها. وكنت فاضل المعاصي والرحلات والطلعات والسهرات. الفين
وستة وسبعة لأ ده سنين الانفتاح. الانفتاح في المعصية الانغلاق في المعصية والعياز بالله. بعد كده السنين اللي كنت مشغول في الدنيا والجواز والشغل فيها. تخيل الوزن ده المواقف اللي بتحصل من ضمن المواقف ممكن واحد يقف على حسنة واحدة. حسنة واحدة انت ما تعرفيش قعدتك الوقتي تسمعي كلمتين عن ربنا قد ايه في ميزانك
ما تعرفش انت التراويح اللي نازل تصليها قد ايه في ميزانك. انت ما تعرفش القرآن اللي انت ناوي تقراه في قيام الليل لله قد ايه في ميزانك. يا جماعة الحسنة ممكن تفرق وهو واقف
حسنة طب اخدها من مين امي؟ امي حبيبتي اللي كانت بتحبني اكتر من روحها. اللي كانت بتجوع وتأكلني. اللي كانت بتسهر وتنيمني. اللي ضحت عشاني بكل حاجة. امي انا عايز حسنة
نفسي نفسي انا يا امي تقولي لي كده! طب ابويا نفسي نفسي. طب اخويا نفس الاجابة. طب ابني اللي ضحيت بحياتي كلها عشانك. عشان تركب عربية وتسكن في شقة تمليك من وانت لسة في الجامعة. نفسي نفسي. طب وبعدين يا جماعة مواقف الميزان مش مواقف سهلة. تخيل حديس رسول الله صلى الله عليه وسلم
يؤتى برجال لهم حسنات امسال جبال تهامة بيضاء. يعني كفة الحسنات يلاقي فيها جبال جبال. الله اكبر ده انا من السابقين. وجبال بيضا وحسنات بيضة وبتلمع وفجأة يجعلها الله هباء منثورا. تتنسف فجأة. قنبلة تنسفها ازاي؟ كفة السيئات في طبة كفة السيئات طبت
ازاي؟ ليه؟ لانهم كانوا اذا خلوا بمحارم الله انتهكوها. الشباب اللي قدام الناس عامل ان هو كويس وبينه وبين ربنا سبحانه وتعالى بيعمل كل حاجة. انا مش بتكلم على اللي بيعمل معاصي بيقع فيها بينه وبين نفسه غصب عنه. انا بتكلم على المنافق اللي بيعمل كده متعمد من من ضمن
المواقف المرعبة على الميزان يا جماعة. موقف الراجل اللي تسعة وتسعين صاحبي السيئات اتحطوا. خلاص انا ما فيش امل. عبدي انا في حسنة لك. ما اتحطتش في كفة الحسنات ما فيش يا رب. ما فيش مرة صليت ركعتين في جوف الليل. لأ يا رب. ما فيش مرة رحت اليتيم. لأ يا رب. ما فيش مرة قعدت جلسة ضحى لأ يا رب. ما فيش مرة اتكلمت عني مرة لأ
يا رب ما فيش مرة صليت ركعتين سنة لأ يا رب. طب فيه سيئة محطوطة عليك فيه سيئة انت عملتها وما اتحطتش. اغتبت مرة وما لقتهاش لأ يا رب موجود
بصيت بصة واحدة وما لقيتهاش موجود يا رب. طب عبدي انت لسة لك حسنة. يا رب هتعمل ايه ؟ هتعمل ايه ؟ ده كفة السيئات طب طب رهيبة. لك بطاقة
توفي لا اله الا الله تتحط تطيش الكفة كلها. كفة السيئات كلها ليه؟ قلبه وهو بيقولها كان فيه صدق شكله ايه؟ كان فيه حب لربنا شكله ايه كان فيه مشاعر خالصة لربنا شكلها ايه ؟ الاخلاص طيش السيئات كلها. لانها كلمة الاخلاص. من المواقف الرهيبة يا جماعة. موقف لما يجي بقى اللي
اللي شتمتيهم اللي اغتبتيهم. فيأخذ هذا من حسناته وهزا من حسناته. بعد ما الحسنات اتحطت في كفة الحسنات. وسيئات هنا والحسنات طبت. هات الشوية دول انت شتمتيني هاتي الشوية دول انت زلمتني. هات الشوية دول انت اغتبتني هات. الحسنات خلصت طب وبعدين؟ خد سيئات بقى اوعي اوعي
تيجي يوم القيامة تلاقي كبائر في ميزانك انت ما عملتهاش. اوعى تيجي تلاقي زنا في ميزانك انا يا رب ما وقعتش في الجريمة دي. انت زلمت واحد وقع في الجريمة دي اداك من سيئاته. اوعى
يوم القيامة تلاقي في ميزان الجواز عرف يا رب! ده انا ما كنتش متبرجة اصلا في واحدة متبرجة! انت طلعتي عليها اشاعة او اغتبتيها! وكنت بتنمي عليها دايما! اوعى تيجي يوم القيامة! تلاقي زنوب
وفضائع في ميزانك يا رب ما عملتهاش. انت ظلمت وهتكت عرض حد. انت اشتمت انت اعتديت على حد. انت انت كلت ورس حد. انت كلت من اليتيم انت عملت اي موسم. السيئات بتاعتي كلها اتحطت لك. يا جماعة صدمات يا جماعة. صدمات على الميزان. اكبر صدمة على الميزان بتحصل للجميع بلا استسناء. ساعة ما
اكتشف ان نفس الميزان اللي اعمالك هتتوزن عليه هو نفس ميزان ابو بكر وعمر. ابن مسعود يحط رجليه بس ساقه في الميزان اثقل من جبل احد طب احنا نروح فين وسطهم؟ هنتوازن في نفس الميزان ازاي ؟ لازم تشتغل. لازم تشتغل نفس الميزان. ما فيش ميزان مختلف. الصحابي اقل عمل عمله يملى كفة الحسنات. طب
هنعمل ايه؟ هنعمل ايه يا شباب؟ يا شباب عايزين نفوق يا شباب. يا شباب القيامة يقين يقين يقين. انا عايزني اعيش كأن القيامة يقين لانها فعلا يقين يا جماعة يا اخوانا علامات الساعة زهرت علامات الساعة الصغرى عشرات العلامات منها زهرت عايزين نفوق. العلامات المبكرة لاكتشاف الاورام خطيرة. العلامات المبكرة لاكتشاف
الزلازل مهمة جدا. طب العلامات المبكرة لاكتشاف الطامة الكبرى الساقه الواقعة يبقى مهمة ولا مش مهمة. يا شباب جرس الانزار ليوم القيامة بدأ يضرب ضربه متصل يا شباب ايه علامات القيامة ايه علامات الزنا بقى الربا دخل كل بيت ضياع السنة سنة النبي عليه الصلاة والسلام بقوا بيشتموا في سنة النبي في الجرايد
العلمانية دلوقتي وبيعتدوا عليهم عليهم لعنة الله. ربنا يتوب عليهم او يأخذهم. ايه تاني ؟ القتل بقى الوقت البلطجي ما فيش اكتر منها. الكاسيات العاريات ما شايفين في الشوارع اهو. بقى الشوارع خطر على الشاب اللي مش متجوز انه يمشي فيها. المعازف بقى فيه دعاة على الفضائيات بتروج للمعازف. وممكن تعمل وممكن
سهل اللي اللي تسند ناس في المعازف. بقى ايه تاني ؟ ايه علامات الساعة الصغرى التانية يا جماعة اللي لسة ما زهرتش ؟ الخمر بقت تكوية اهي وبقت فوم دليفري وبقت اندر كول
ايه اللي لسة ما زهرش يا اخوانا! ايه اللي لسة لغاية دلوقتي! مدعي النبوة البهائية والقضيانية كل ديت حاجات زهرت دلوقتي وبقت موجودة دلوقتي. كل دي علامات ساعة صغرى. يعني انت دلوقتي
من ساعة ما بتنزل من بيتك وتروح مشوار وترجع بتشوف اكتر من عشرين علامة. في المشوار الواحد كل متبرجة علامة من علامات الساعة. كل اغنية حب علامة من علامات الساعة. كل بنك ربا
علامة من علامات الساعة كل تاجر مخدرات كل واحد ماشي بمطواة في جيبه. كل منزر من المنازر دي علامة من علامات الساعة كل عاق الام وابوه. كل حاجة من دي
علامات الساعة بقت نص البال دلوقتي. يبقى ازاي نغفل عنها يا شباب؟ يا جماعة الاخرة يا جماعة الاخرة يا جماعة الاخرة اخطر مما نتصور. انا نفسي في السلسلة دي ان انا
احساس الاخرة خطيرة قد ايه والله ما هو تطرف. التطرف انك تدفني راسك في الرمل. التطرف انك تدفن راسك في الرمل عن الوقائع اللي هتعيشها. لحزة بلحزة حياتك. التطرف انك انت تغفلي عن حياتك الحقيقية. عن اخطر احداس في حياتك عن يا جماعة يا جماعة ده احنا في الدنيا بنعمل حساب حاجات بسيطة جدا وامتحانات
صغيرة جدا. امتحان القبر فيه اعزم منه! امتحان الميزان فيه اخطر منه! يوم القيامة فيه اعظم منه عم يتساءلون عن النبأ العظيم. منزر اتنين قاعدين يشيتوا مع بعض على الشاتنج او اتنين قاعدين في البلاي ستيشن او الكوفي شوب. وبيتكلموا امال ارهابيين اللي بيتكلموا كتير في النار
الجنة دول هم بيتكلموا ليه؟ وبيقولوا ده حرام وده حرام؟ حرام ليه؟ عن النبأ العظيم الذي هم فيه مختلفون. لأ عندك. انا مصدق بامارة ايه! ازاي مصدق! ازاي بتقول لي
ولسه بتعصي ربنا. ازاي بتقول لي مصدقة ولسه الماضي بتاعك مش راضي يمحيه من حياتك. ازاي بتقول مصدق ولسه مش عايز تصلي في الجامع؟ ازاي بتقولي مصدقة وانت مش عايزة تجتهدي للاخرة ليل نهار
كلا سيعلمون ثم كلا سيعلمون. في الدنيا وفي القبر وفي الاخرة. انا مش هاتكلم كتير. الموضوع لا يحتمل كلام كتير. انا قبل ما هاجيب لكم اللي انتم مش شايفينه اجيب لكم اللي انتم شايفينه. الم نجعل الارض والجبال وخلقناكم ازواجا وجعلنا نومكم سباتا. انا قبل ما اكلمكم على اللي انتم مش شايفينه هجيب لكم حاجات انتم شايفينها بعينكم
كل واحد فيكم هوصل له رسالة لغاية المكان اللي هو فيه. حتى اللي في البار. حتى اللي في النايت كلاب. هاموت لهم واحد حبيبهم وهو واقف يغني او وهو وقاعد وسطهم بيشرب خمر يموت وسطهم عشان الرسالة توصل لهم. ما فيش حد مش هتوصل له الرسالة بطابع بريد خاص لغاية عنده هو على عنوانه هو. عشان ما يبقاش حد له حجة
كله وصل له رسايل خاصة. غير الرسايل العامة اللي في القرآن ان يوم الفصل كان ميقاتا. الفصل الحكم النهائي يوم ينفق في الصور فتأتون افواج مليارات مليارات. مليارات طالعة من تحت التراب وفتحت
السماء فكانت ابواب مليارات المليارات من الملايكة. كل ملك نازل عارف هو يقبض على مين وهيقتاد مين وهيبقى سائق لمين وهيبقى شهيد على مين كل ما لك عارف موقعه ومكانه في السيطرة على الاحداس يوم القيامة. وفتحت السماء فكانت ابوابا. وسيرت الجبال الجبال العظيمة دي اللي محاوطة ببلاد العالم من كل
يحيى فكانت سرابا ان جهنم كانت مرصادا. تخيل واحد بيترصد لك. تخيلي واحدة بتترصد لك هتجيبك هتجيبك. ان جهنم كانت مرصادا ترصد مين اللي عصى ربنا؟ مين اللي يستحق ان هو يبتلع داخلي؟ للطاغين مآبا. لابثين فيها احقابا. انا مش باكلمك على لسعة ولا لسعتين
مش باكلمك على ربع ساعة في نار والعياذ بالله. مش باكلمك على حرق جه في الايد وبيجري بسرعة على مستشفى الطوارئ! لأ لبثين فيها احقابا مئات السنين والعياذ بالله لا يذوقون فيها بردا ولا شرابا. ما فيش كوباية ماية ساقعة. طب كوباية ماية عادية. طب اي حاجة يا رب احنا بنجرب العطش يا جماعة في الصيام. ازاي
لا يذوقون فيها بردا ولا شرابا. ازاي ؟ استحملوا يا رب. اصبروا او لا تصبروا سواء عليكم. انما تجزون ما كنتم تعملون. لا يذوقون فيها الا لابثين فيها احقابا لا يذوقون فيها بردا ولا شرابا الا حميما وغساقا. الحميم اللي من النار اللي فيه يشوي. والغساق اللي
الجليد اللي فيه يشوي برضه ان جهنم كانت مرصادا. مرصادا يا جماعة مش خايفين من النار ازاي؟ فين الدليل انك خايفة منها؟ فين الدليل انك تصدق انها موجودة. فين الدليل انك مصدق ان لها سبع ابواب؟ فين الدليل انك مصدقة ان عمقها سبعين خريف؟ فين الدليل يا جماعة؟ يا اخواننا الكلام في الاخرة والله قمة العقل
عايزين نتكلم ليل نهار. ده الرسول بيقول من سره ان ينظر الى يوم القيامة كأنه رأي عينه فليقرأ ازا الشمس كورت. من سره المؤمن بيفرح بالسماع عن يفرح ان درس الليلة عن الاخرة ليه؟ لانه عارف انه هينشط. وهيتشجع وهيجتهد عشان ينجو من الاخطار بتاعتها. يفرح لما يلاقي تحزير. يفرح لما يلاقي تنبيه واشارة تنبيه
انهم كانوا لا يرجون حسابا. وكذبوا وكل شيء احصيناه كتابا. فذوقوا بعض الاحقاد فلن نزيدكم الا عذابا. ان المتقين مفازا. حدائق واعنابا وكواعب اترابا وكأسا دهاقا. سبحان الملك! كل النعيم ده يا رب! كل النعيم ده لا يسمعون فيه لغوا ولا كذابا
جزاء من ربك عطاء حسابا. حساب يعني حسبك كفاية يا رب خد كمان كفاية كمان. الجنة يا جماعة مش على قد عملنا. الجنة لو على قد عملنا كانت مرنة تبقى
منها. كان راسب بر وجمصة باجمل منها. الجنة لو على قد عملها كانت تبقى زي بيوتنا وممكن اقل كمان يا جماعة. ولكن جزاء من ربك عطاء حسابا رب السماوات والارض وما بينهما الرحمن. لا يملكون منه خطابا. يوم يقوم الروح والملائكة صفا لا يتكلمون. يا اللي العلمانيين يا اللي بتسيروا شبهات ضد
الاسلام وضد السنة وضد القرآن. يا اللي بتحاربوا الاسلام حرب خبيسة على صفحات الجرايد. انا بقول لكم هييجي اليوم اللي مش هتنطقوا فيه حرف. هييجي اليوم اللي مش هتتكلموا فيه. هييجي اليوم
واللي مهما تتعزبوا وتتجلدوا فيه في نار جهنم مش هتقدروا تنطقوا. انا باحزركم من انتقام ربنا في دنيتكم وصحتكم وولادكم ومراكزكم وكرامتكم وموتكم وخروج روحكم وقبوركم واخرتكم والله العزيم. انا باحزركم من اللي ربنا حزركم فيه في القرآن. لهم في الدنيا خزي ونذيقهم يوم القيامة
يا عذاب الحريق. انا بحزركم من انتقام الدنيا والاخرة. انا بحزركم يا اللي بتتكلموا عن سنة رسول الله. وبتطعنوا في احاديس رسول الله ومسمين نفسكم مسلمين. وانتم علمانيين بتستخبوا وراء ستار الكلام في الدين. انا بحزركم من كل حرب خبيسة على الدين. ربنا لا ينتقم منكم. مش حد اللي هيرد منكم. لا يتكلمون
الا من اذن له الرحمن وقال صوابا. ذلك اليوم الحق فمن شاء اتخذ الى ربه مهابا. شف لك سكة ارجع بقى يا اخي بقى. شف لك سكة ارجعي بقى انا انظرناكم عذابا قريبا. يا اللي مش مصدق قريب اوي هتشوف. انا انذرناكم عذابا قريبا. عايزك تفتكر الكلمة ديت كل في كل لحظة. في كل مرة نفسك
على معصية. في كل مرة نفسك هتراضك على اي معصية واي حاجة او اي شهوة تقع فيها. انا انذرناكم عذابا قريبا. ده لو واحد اتحكم عليه بخمس سنين سجن والسجن ده لا فيه زقوم ولا حميم ولا اغلال ولا سلاسل. بيبقى حاسس ان الدنيا انتهت. امال اللي اتحكم عليه بسجن جهنم يعمل ايه؟ انا انذرناكم عذابا قريبا
مستمر في الدنيا الاعتراف بيخفف العقوبة. في الاخرة مهما اعترف عزاب مستمر. خلاص والعياز بالله. عزاب مهين. لما كان نابليون برابرت اتأسر وراح يتأسر وراح يتنفى في سانت هيلانا. فعملوا له في الطريق حبل واطي. عشان لما يعدي من عليه اضطر ان هو يوطي رقبته فيوطي كرامته. فلما
فوصل عليه قام نوطي ركبته وفضل صدره ريح يعني مش عايز يتهان. يوم القيامة العزاب مهين. مهين ما حدش يقدر يتفادى الانا الاهانة اللي فيه. عذاب اليم فظيع يوم يسترخون في النار والعياذ بالله. عذاب عظيم! عذاب يا جماعة! عذاب القيامة ده! عذاب رهيب يا جماعة! عذاب! انا انذرناكم عذابا قريبا! لازم
الجملة دي نفضل فاكرينها دايما. يوم ينظر المرء ما قدمت يداه اللي انت عملته مش اي حاجة تانية. بس ويقول الكافر يا ليتني كنت ترابا. يا ريتني عارفين بيقولها امتى ؟ لما بيشوف الحيوانات ربنا قال لها كوني تراب. يقول يا ريتني يا ريته كان حيوان. المغني اللي بيقعد قدامه الاف وفرحان الكلب
كلب الولف بتاعه يتمنى انه كان يبقى الكلب بتاعه. عشان يبقى ساعتها تراب من العزاب اللي ممكن يشوفه. لو ربنا ما غفرلوش. يا ليتني كنت ترابا. كلمة ما هيش سهلة
في الاول في القبر كانوا بيقولوا رب ارجعون. انما الوقت خلاص ما عدش فيه امل. عايزين يخلصوا وخلاص. يا ليتني كنت ترابا. ساعتها السؤال اللي بيجي في صدره ساعتها انا انا وديت نفسي فين ؟ انت وصلت نفسك لايه ؟ وصلت نفسك لايه ؟ تخيل لما يلاقي الرسول بيكرهه والملايكة بتلعنه والارض بتشهد عليه وربه غضبان
ايه انا ايه اللي عملته في نفسي ده! انا وصلت نفسي! ده لو واحد وقع في الزنا قدام ابوه قدام ابوه! طب قدام ربنا! ما اللي بيبص ازاي ده قدام ربنا! لو واحد قاعد في اوضة ولوا
قاعد جنبه وخايف من العسكري احسن يشوفه وهو بيدخن. مش خايف من اللوا وخايف من العسكري ولله المسل الاعلى مش خايف من ربنا وخايف من المخلوق وخايف من البشر وبتتستر عن اعينهم ليه
يا جماعة لو واحد جه في وسط مسجد في خطبة جمعة والعياز بالله وقع في الزنا. ازاي ؟ طب ما الدنيا دي كلها مسجد. كل زرة فيه بتسبح ربنا. ازاي في وسط العبادة دي كلها
نيجي احنا ندنسها بالكبائر. وبالمعاصي داهية لو واحد عدى جنب القصر الجمهوري قاعد يتمشى حصل له ايه؟ اه القصر الجمهوري هو فاكرها عمارة بتاع قبيان! ده القصر الجمهوري. اومال بقى حمى الملك! مش حمى ملك من ملوك الدنيا! حمى
الملك الجليل ملك الكون. يا جماعة العزاب الرهيب اللي في سورة النبأ والنعيم الرهيب اللي فيها. الحد الفاصل الوحيد بينهم حرمات الله. ناس عدوها وناس ما عدوهاش. اللي ما عدوهاش خدوا النعيم واللي عدوها خدوا العزاب المقيم. ما نقدرش نعدي. انا باحزرك يا اللي بتعصي ربنا. انا باحذرك يا اللي متمادية في معصية ربنا. لو ربنا غضب هيحصل ايه
لما ربنا غضب على ابليس ولعنه لعنه يعني طرده من الرحمة. يعني ما عادش لو سمع كلام دين يتأسر. يعني ابليس ممكن يكون قاعد الوقتي عايز يضل حد من الناس. وهو بيسمع كلام الدين
ما بيتأسرش لانه اتلعن اتطرد من رحمة. ما عدش يقدر يدوق رحمة والعياذ بالله. لو ربنا طردته. شاب بسبب معصيه من رحمته هيروح فين؟ احنا يا جماعة وصلنا للمرحلة الخطر شبابنا وصلوا للمرحلة الخطر. شبابنا والله يا جماعة انا بقول الكلام ده ويعلم الله للملتزمين قبل غير الملتزمين. انا بقول ان احنا كلنا في خطر الغفلة اللي احنا
كلنا غافلين. كلنا مش حاسين بخطورة الموضوع. كلنا مش قادرين نتخيل يعني ايه قبر. كلنا مش قادرين نتخيل يعني ايه ميزان. كلنا مش قادرين نتخيل يعني ايه هنعيش لحظة الصراط لحزة لحزة. كلها مش قادرين نتخيل يعني ايه عرض على الله. مش عارفين نتصورها ما بنقفش قدامها. ليه الصحابي لما سمع اية الصراط وان منكم الا واردها
حكى ونهنه ودموعه نزلت ما احنا بنسمعها ما بنبكيش. لانه لما سمعها وقف وعرضها على قلبه احنا بنسمع وبنعدي. احنا بنسمع في التراويح وبنعدي انا عايزك تقفي قدام كل اية. عايزك تقف قدام كل اية. عايز كل اية عن الجنا والنار تكرريها تلات اربع مرات وانت بتقريها. تكررها خمس ست مرات وانت بتقراها
عايزين يا جماعة نعيش. عايزين نعيش دين يا شباب. على فين يا شباب؟ قبل ان يوضع الميزان هنعمل ايه يا شباب؟ قبل ما يوضع الميزان هنعمل ايه ؟ انا عايزك توب
اوزن نفسك من الوقتي. انا عايزك توزني نفسك من الوقت. انا عايز نتوزن يا شباب. عايز نتوزن نوزن نفسنا من الوقت هنعمل ايه؟ انت عارف انت هيتوزن فيك ايه؟ تلات حاجات. هيتوزن قلبك
قلبي قلبي اللي مليان شهوات حتى لو ما باعصيش ربنا بجوارح قلبي ما لقتش هوات وهيتوزن عملك عملك كله اللي عملته وهيتوزن جوارحك اعرف من الوقت وزن جوارحك ايه؟ وزن عينك ايه؟ بكيت بها كم مرة لربنا؟ يا جماعة اللي بيتقل عينيك في الميزان بكاءها من خشية الله. اللي بيتقل ودنك في الميزان سبحها
القرآن بخشوع. اللي بيتقل قلبك في الميزان حب ربنا والاخلاص لربنا اللي فيه. اللي بيتقل لسانك في الميزان كتر زكر ربنا وتلاوة القرآن. اللي بيتقل الود اللي بيتقل كل ايدك في الميزان. قد ايه قد ايه استعملتيها في طاعة ربنا وسامع الشرايط والمواقع الاسلامية قد ايه مسكت بقى المصحف قد ايه برجليك مشيت
مساجد الدروس وحضرت دروس في الجامع وحضرت دروس للعلماء والضعاف في الجامع. قد ايه يا جماعة؟ يا جماعة تقلوا جوارحكم من الوقتي. تقلوا جوارحكم يا جماعة عشان توزن في الميزان وزن تقيل. يا جماعة تقلوا قلوبكم دلوقتي املؤوا حب لربنا. املؤوها رضا عن الله. املوها يقين. املوها اخلاص. املوها خوف
وخشية املؤها تعظيم واجلال لله. املؤها معرفة لربنا سبحانه وتعالى. الفرصة اهي الباب مفتوح اهو. الفرصة يا اللهم اوقف رمضان علينا. اللهم اوقفه علينا يا رب الفرصة ادتها لنا اهي يا رب
سألوا تقلوا صحيفة حسناتكم. تقلوها بحسنات كتير. اعملي اكبر حسنات تقدري تعمليها في حياتك. اعمل كل اللي تقدر عليه. الاعتكاف يا جماعة. الاعتكاف في مسجد في بيت ربنا سبحانه وتعالى. نموت نفسنا في الحسنات يا شباب. ما نضيعش حسنة. تقلوا قلوبكم. تقلوا جوارحكم. تقلوا اعمالكم الصالحة. وحسناتكم. يا شباب
فيه واحد بيوزن امة في الميزان. سيدنا ابراهيم ان ابراهيم كان امة. واحد بيوزن الف لما عمر ابن الخطاب بعت لعمرو بن العاص فتح مصر قال له بعت لك اربعة. الواحد
بالف بالف يا شباب يا اللي نفسي تبقوا الواحد بالف. يا بنات يا اللي نفسي الواحدة تبقى بالف راجل بالف فارس. وفي واحد بعشرة ان يكن منكم عشرون صابرون يغلب مئتين. وفي واحد بغثاء ولا وزن له. ولا قيمة له. انت لو مت الوقت. الدين هيخسر ايه؟ انت لو مت دلوقتي السغر بتاعك هيتفتح شكله ايه
يا جماعة عايزين نعرف احنا وزننا قد ايه. قبل ان يوضع الميزان. عايزين نوزن نفسنا. قبل ان يوضع الميزان عايزين نعرف ثقلنا الحقيقي عند ربنا. سبحانه وتعالى اللهم ثقل موازيننا. اللهم يمن كتابنا. اللهم يسر حسابنا. اللهم خفف سكرات الموت علينا. اللهم ارزقنا حسن الخاتمة. اللهم
اختم لنا بلا اله الا الله. اللهم ثبت قلوبنا على دينك. اللهم ثقل موازيننا. اللهم تقبل حسناتنا. اللهم ضاعفها. الله ثم ضاعفها. اللهم املأ قلوبنا بالاخلاص لك وحبك. والرضا عنك والاخبات والانابة اليك. اللهم يا رب ثقل جوارحنا
طاعتك يا رب. يا رب حبب الى ايدينا وارجلنا واعيننا واسماعنا وابصارنا. والسنتنا طاعتك يا رب العالمين. يا رب استعملنا في كل لحظة من اعمارنا في طاعتك. يا رب املأ ليلنا ونهارنا بطاعتك يا رب. يا رب غير حياتنا الى ما تحب
فرض اقمنا على مرادك. استعملنا ولا تستبدلنا. استعملنا ولا تستبدلنا. اصطنعنا لنفسك. اخترنا اصنعنا على عينك يا رب يا رب اقذف في قلوبنا علو الهمة وحسن الظن فيك يا رب العالمين يا رب يا رب انقز شباب امة محمد اللهم اخرج منا دعاء
وداعيات وعلماء وعالمات وعباد وعابدات ومجاهدين ومجاهدات. اللهم ايقظ رجال هذه الامة ونساء هذه الامة اللهم اجعلهم كلهم ابطال لنصرة دينك وجندا من جنودك يا رب العالمين. برحمتك يا ارحم الراحمين. سبحانك اللهم
وبحمدك اشهد ان لا اله الا انت استغفرك واتوب اليك. وجزاكم الله خيرا